ΓΡΑΠΤΗ ΕΡΩΤΗΣΗ E-3039/02

υποβολή: Caroline Lucas (Verts/ALE) προς την Επιτροπή

(24 Οκτωβρίου 2002)

Θέμα: Λυγξ ο Ιβηρικός (Iberian lynx)

Ο λυγξ ο Ιβηρικός (Lynx pardina) είναι είδος προτεραιότητας δυνάμει του Παραρτήματος ΙΙ της Οδηγίας 92/43/ΕΟΚ(1) του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας. Τα εναπομένοντα στη Νότιο Ισπανία και Πορτογαλία δείγματα του είδους αυτού είναι λιγότερα από 150 και ενδέχεται να έχουν εξαφανιστεί ως το 2005.

Ποια από τα χρηματοδοτούμενα από την ΕΕ προγράμματα θεωρεί η Επιτροπή ότι θα επηρεάσουν την ικανότητα του λυγκός του Ιβηρικού ναπερνικήσει την εξαφάνιση·

Πιστεύει η Επιτροπή ότι τα σχέδια που αφορούν το φράγμα Odelouca, το φράγμα Alqueva και τον αυτοκινητόδρομο Α2 είναι συμβατά με τις διατάξεις της οδηγίας 92/43/ΕΟΚ του Συμβουλίου όσον αφορά τιςποχρεώσεις της Πορτογαλικής Κυβέρνησης·

Έχουνποπέσει στην αντίληψη της Επιτροπής τυχόν προσπάθειες της Πορτογαλικής Κυβέρνησης να κηρύξει τον λύγκα τον Ιβηρικό εξαφανισθέντα·

Τι σχέδια έχει η Επιτροπή για να πιέσει τις κυβερνήσεις της Ισπανίας και της Πορτογαλίας ώστε να προωθήσουν: μέτρα αποκατάστασης του πληθυσμού των λαγών (πηγή τροφής για τον λύγκα)· της διατήρηση γηραιών φελλοδρυών στις οποίες φωλιάζει συχνά ο λύγξ· προγράμματα αποκατάστασης των οικοτόπων του λυγκός· και επενδύσεις σε βιώσιμα παραδοσιακά συστήματα αγροκαλλιέργειας·

(1) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(27 Νοεμβρίου 2002)

Η Επιτροπή έχει ενισχύσει επί σειρά ετών έργα που αποσκοπούν στη διατήρηση του ιβηρικού λυγκός στην Πορτογαλία και την Ισπανία. Συγκεκριμένα, στο πλαίσιο διαφόρων έργωνπό το LIFE-Nature έχει χορηγηθεί κοινοτική χρηματοδότηση για την αναβάθμιση των γνώσεων σχετικά με αυτό το είδος και για να δημιουργηθούν οι κατάλληλες συνθήκες, όσον αφορά τα ενδιαιτήματα και τους πόρους διατροφής, για τη διατήρηση του ιβηρικού λυγκός όπου ακόμηπάρχει ή για να καταστεί δυνατή η επιστροφή του είδους σε περιοχές όπου διαβιούσε στο πρόσφατο παρελθόν. Σχετικά παραδείγματα είναι το έργο Αποκατάσταση των ενδιαιτημάτων και θηραμάτων του είδους Lynx pardinus στη Serra da Malcata, στην Πορτογαλία, ή τα έργα που πρόκειται να ξεκινήσουν το τρέχον έτος για την διατήρηση του ιβηρικού λυγκός στην περιοχή Montes de Toledo — Guadalmena και στην Ανδαλουσία, Ισπανία.

Η Επιτροπή είναι πλήρως ενημερωμένη σχετικά με τις πιθανές επιπτώσεις στη φύση, και συγκεκριμένα στον ιβηρικό λύγκα, των έργων που αναφέρει το Αξιότιμο Μέλος. Για τον λόγο αυτό η Επιτροπή έχει κινήσει τις διαδικασίες επί παραβάσει κατά της Πορτογαλίας σχετικά με το φράγμα Odelouca και τον αυτοκινητόδρομο A2. Ως προς την κατασκευή του αυτοκινητοδρόμου Α2 η Επιτροπή αποφάσισε στις 16 Οκτωβρίου 2002 να παραπέμψει την Πορτογαλία στο Δικαστήριο των Ευρωπαϊκών Κοινοτήτων επειδή δεν συμμορφώθηκε με την οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας. Η Επιτροπή απέστειλε στην Πορτογαλία αιτιολογημένη γνώμη σχετικά με το έργο του φράγματος Odelouca. Η Επιτροπή εξετάζει επί του παρόντος τις πλέον πρόσφατες πληροφορίες που διαβίβασαν εν προκειμένω οι πορτογαλικές αρχές και ο καταγγέλων προτού λάβει απόφαση σχετικά με τα μέτρα που θα λάβει. Όσον αφορά το φράγμα Alqueva, ο φάκελος της καταγγελίας σχετικά με τις επιπτώσεις στον ιβηρικό λύγκα έκλεισε αφού η Επιτροπή κατέλειξε στο συμπέρασμα ότι είχαν ληφθεί επαρκή μέτρα για να ελαχιστοποιηθεί ο αντίκτυπος του φράγματος στο ενδιαίτημα του ιβηρικού λύγκα και για να αντισταθμιστούν οι δυσμενείς επιπτώσεις που θα έχει το έργο.

Η Επιτροπή δεν γνωρίζει προσπάθειες που ενδεχομένως έχει καταβάλει η κυβέρνηση της Πορτογαλίας να κηρυχθεί εξαφανισθέν είδος ο ιβηρικός λύγκας.

Όσον αφορά την τελευταία ερώτηση που έθεσε το Αξιότιμο Μέλος, η αρμοδιότητα για τη λήψη επαρκών μέτρων προστασίας των τύπων ενδιαιτημάτων και των ειδών που καλύπτονται από την οδηγία 92/43/ΕΟΚ εναπόκειται εξ ολοκλήρου στα κράτη μέλη. Η Επιτροπή έχει ωστόσο τη δυνατότητα, μέσω της διαχείρισης των κοινοτικών ταμείων, να ενθαρρύνει ορισμένες δραστηριότητες που συμβάλλουν στην διατήρηση της φύσης

στην Ευρώπη. Διάφορα έργαπό το LIFE-Nature, όπως προαναφέρθηκε, περιλαμβάνουν μέτρα σχετικά με την ενίσχυση των πληθυσμών αγριοκούνελου σε περιοχές όπου είναι δυνατό να διαβιεί ο ιβηρικός λύγκας καθώς και στη διαχείριση και αποκατάσταση των δασών φελλοδρυών στις ίδιες περιοχές. Με μέτραπέρ των περιβαλλοντικώς φιλικών καλλιεργειών, η Επιτροπή προωθεί αειφόρες μεθόδους καλλιέργειας οι οποίες συμβάλλουν σημαντικά στη διατήρηση της φύσης.